Osnovni Google operatori

**+** -> ukoliko se “+” stavi ispred riječi onda govorimo Google-u da u pretrazi traži i tu riječ. Npr. *suleiman +the magnificent*

**–** -> stavljanjem “-” ispred riječi mi spriječavamo da se u rezultatima pojavi ta riječ. Npr. *hoteli -opatija*  dobivamo rezultate iz kojih su izuzete sve stranice sa riječju “opatija”

**” “** -> ukoliko stavimo određenu frazu/riječi pod navodnike onda zahtijevamo od Googla da nam pronađe one stranice kod kojih se upotrebljava baš ta fraza i u tom obliku u kojem smo je i napisali. Npr. *“pečena janjetina s origanom”*

**OR**  Ukoliko stavimo “OR” između dva pojma koja tražimo, u rezultatima ćemo dobiti one stranice koje sadrže ili jedan ili drugi pojam (napomena: “OR” se mora pisati velikim slovima). Npr. *mačka OR pas*

**~**  ukoliko stavimo “~” ispred pojma koji tražimo onda ćemo u rezultatima dobiti i one stranice koje sadrže sinonim samog traženog pojma. Npr. *hrvatska ~slike* će dati rezultate i sa pojmom “fotografije”

**\***  najjednostavnije bismo je mogli opisati kao bilo koja druga riječ koja bi došla na mjesto samog “\*” znaka. Npr.*“pečena janjetina s \*”*

**..**  predstavlja određeni raspon između brojeva. Npr.*“100..200 kilograma”* će nam dati sve stranice koje spominju frazu sa brojevima između 100 i 200 kilograma


Tekstualni Google operatori

**site:** rezultate pretraživanja ograničava na određenu domenu koju smo naveli. Npr. *site:www.nn.hr zakon* nam daje stranice sa domene Narodnih novina u kojima se spominje “zakon”

**filetype:** -> koristimo kad želimo pretražiti rezultate za određenom vrstom file-a tj. dokumenta. Npr.*filetype:pdf recept*

**link:** daje nam stranice koje imaju link prema stranici/url-u koji smo naveli. Npr. *link:www.net.hr* nam daje sve stranice koje imaju link prema net.hr-u (razlika između dofollow i nofollow linkova će biti objašnjena u jednom od sljedećih postova)

**cache:** daje nam cache-iranu verziju stranice. Npr. *cache:www.net.hr*

**intext:** -> koristimo kad želimo pronaći one stranice koje imaju navedeni pojam u svom tekstu. Npr.*intext:lubenica kobasica* nam daje one stranice koje u tekstu imaju riječ “lubenica” dok riječ “kobasica” ne mora biti u samom tekstu stranice

**allintext:**  koristimo kad želimo pronaći one stranice koje imaju navedeni pojam u svom tekstu. Npr. *allintext:lubenica kobasica* nam daje one stranice koje u tekstu imaju i riječ “lubenica” i riječ “kobasica”.

**intitle:**  daje nam one stranice koje imaju navedenu riječ u svom title-u. Npr. *intitle:neman morska* nam daje one stranice koje imaju u svom titlu riječ “neman” dok riječ “morska” nemora biti u samom titlu ali se spominje negdje na samoj stranici.

**allintitle:** daje nam one stranice koje imaju navedenu riječ/i u svom title-u. Npr. *allintitle:neman morska* nam daje samo one stranice koje imaju u svom title-u i riječ “neman” i riječ “morska”

**inurl:**  daje nam one stranice koje u svom URL-u imaju navedeni pojam. Npr.*inurl:vlada ostavka* nam daje one stranice koje u svom URL-u imaju riječ “vlada” dok riječ “ostavka” nemora biti u samom URL-u

**allinurl:** -> daje nam one stranice koje u svom URL-u imaju navedene pojmove. Npr. *allinurl:vlada ostavka* nam daje samo one stranice koje u svom URL-u imaju i riječ “vlada” i riječ “ostavka”

**inanchor:** -> daje nam one rezultate prema kojima su druge stranice upotrijebile linkove a u tekstu (anchor tekst) tih linkova su upotrijebile navedeni pojam. Npr.*inanchor:smiješna djeca* nam daje one stranice prema kojima druge stranice imaju linkove a u čijem anchor tekstu se nalazi riječ “smiješna” no ne nužno i riječ “djeca”

**allinanchor:** ->  daje nam one rezultate prema kojima su druge stranice upotrijebile linkove a u tekstu (anchor tekst) tih linkova su upotrijebile navedene pojmove. Npr. *allinachor:smiješna djeca*nam daje one stranice prema kojima druge stranice imaju linkove a u čijem anchor tekstu se nalazi i riječ “smiješna” i riječ “djeca”